Wie skaam vir wie? | MaanKind
Wie skaam vir wie?
Verdraagsaamheid. Dis wat nog ons wêreld gaan red. Die son skyn wyd en skerp. Daar is plek vir almal onder hom. Mos. Indien nie Liefde vir onsself en vir mekaar nie, blote verdraagsaamheid. Ja! Verdra en verduur mekaar, gee mekaar ruimte, gun ‘n ander sy standpunt en sy siening.
Die afgelope week of wat skaam almal hulle so vir almal, en hoe meer hulle hulle skaam, hoe erger en meer fanaties gaan almal tekere. Hulleself ook. Dis ‘n gevloek en geskel en beledigings en laster en dreigemente. Van beide kante af. Elke groep dink hulle is so oulik en die ander is belaglik. Maar wat is die dóél eintlik van so iets? Wie wil wat bereik? Mense hits mekaar aan en blaas haat aan. Maar wat bereik hulle? Dink iemand vir een oomblik die ander groep gaan luister?
Dan is daar ook hier en daar mense wat hullself as oopkop beskou, maar die oop kop strek net sover mense met sy/haar siening saamstem. Hoe oop is dit dan as jou waarheid nie voorsiening maak vir, of ander se waarheid en sieninge kan respekteer nie?
Wie wen hier? Wie oortuig vir wie? Wat is die nut?
Wees lief vir mekaar. Verdra en verduur. Want elke mens dink hy is reg. Gun dalk net die ander party met ander sieninge, diesefde vryheid?
12 thoughts on “Wie skaam vir wie?”
5 September, 2012 om 8:23 nm
Reg, ek sal dadelik en in liefde met daai selfmoordbommers van Islam gaan praat en vergeef 😀
4 September, 2012 om 5:29 nm
3 September, 2012 om 10:09 nm
Eish. Klink my ek het ‘n lekker fight erens gemis? 😆
4 September, 2012 om 2:01 nm
Dis nie op WordPress blogs nie, Turksvy.
3 September, 2012 om 6:57 nm
Vrou wat werk hierso kan nie lees sonder ‘n vergrootglas nie (sy is semi-ongeletterd). Dit irriteer my, maar eendag besef ek: ek is net soos sy. Ek kyk na alles om my deur ‘n lens, ge-erf deur familie, kultuur, ras, geslag en so aan.
In re die vegtende menigtes: “We see not the world as it is but as we are” (Anias Nin). In re hoe om dit te verander: “If the doors of perception were cleansed, everything would appear to man as it is, infinite” (William Blake). Maar nou, in my experience is die laasgenoemde ‘n inside job. Dit kan nie afgeforseer word nie. Nie op enigeen nie.
3 September, 2012 om 7:06 nm
“We see not the world as it is but as we are” (Anias Nin) – Allergunsteling.
3 September, 2012 om 5:29 nm
Dit neem grootheid van hart om dit te kan doen 😉
Maar dan moet ons werk om ons harte groter te maak!
3 September, 2012 om 9:00 nm
Daarmee stem ek heelhartig saam!!! Lewe… sien lewe… laat lewe!!
3 September, 2012 om 2:56 nm
Ek stem heelhartig saam. Jy mag jou siening van sake hê, maar gun ‘n ander sy siening as dit nie met joune ooreenstem nie. NIE nodig vir baklei daaroor nie.
3 September, 2012 om 2:41 nm
😉 En nou is ons liefderik betig
3 September, 2012 om 3:14 nm
Nooit! Jy is een van die redelikste mense wat ek ken, en altyd bereid om te luister, en nie skaam om jou standpunt te stel nie. Was daar maar meer sulkes!